Browning M1919

KinnigBroDoareMindrailherezMont en-droTennata dre argil, yenaet dre aerMunisionoùStumm orin.30-06 SpringfieldStummoù goude an Eil Brezel-bed7,62 × 51 mm NATOStummoù produet er-maez eus SUA pe evit ar marc'had sivil7,62 × 51 mm NATO.303 British7,92 × 57 mm Mauser6,5 × 55 mm Mauser.22 Long Rifle7,62 × 54 mm R8 × 63 mm patron m/327,65 × 53 mm Mauser7,5 × 54 mm 1929CProduerienBuffalo Arms CorporationRock Island ArsenalSaginaw Steering Gear, ur rann eus General MotorsMare produiñAbaoe 1919Niver produetWar-dro 500.000Perzhioù teknikel(stumm A4)Mas hollek (hep daoubez pe trebez)14 kgHirder964 mmHirder ar c'hanol610 mmHed-tenn pleustrek1.400 mLusk-tennañEtre 400 ha 600 tenn/mnTizh mont e-maez ar boledoù853 m/sEndalc'hGourizoù 250 kartouchennLezennRummad e Bro-C'hallA

Ar Browning M1919 zo ur vindrailherez skañv ijinet gant John Browning e 1918 hag implijet stank gant kalz broioù er bed etre 1919 ha trede kard an XX kantved.

 Istor hag implij 
An M1919 zo deveret eus ar vindrailherez Browning M1917 CADIOU Yves, Les Colt, Volume 4, Éditions du Portail, 1999, pp. 66-67 implijet e dibenn ar Brezel-bed Kentañ gant arme ar Stadoù-Unanet. An M1917 a veze yenaet dre zour, met ne oa ket aes da implijout ar sistem-mañ war garbedoù. E dibenn 1918 e kinnigas John Browning ur stumm nevez, yenaet dre ur mañchon didoullet tro-dro d'e ganol McNAB Chris, Armes à feu Encyclopédie visuelle, L'Imprévu, 2022, p. 248. Dibabet e voe buan gant arme ar Stadoù-Unanet hag implijet e voe adalek 1919 dindan an anv M1919. Kambret e oa e .30-06 Springfield evel ar fuzuilhoù standart Springfield M1903 implijet d'ar mare-se.
kleiz|thumb|Soudarded an US Marine Corps gante ur vindrailherez M1919 da vare emgann Peleliu (miz Gwengolo - Miz Du 1944)
Klask a reas an arme stadunanat ledanaat implij ar vindrailherez d'ar soudarded war o zreid oc'h ouzhpennañ un daoubez hag ur c'houch dezhi. M1919 A1 e voe anvet ar stumm-se. Er bloavezhioù 1920 ha deroù ar bloavezhioù 1930 e voe savet stummoù nevez, dezhe kemmoù bihan (stummoù A2 hag A3). E 1936 e voe kinniget ar stumm M1919 A4, dezhañ ur c'hanol hiroc'h ha tevoc'h, hag ur pech e beg ar c'hanol evit adimplijout gwelloc'h gazoù an tennoù e gwikefre an arm. Ar stumm-mañ a voe an hini produetañ dre ma servijas en Eil Brezel-bed. Ouzhpenn d'an implij gant an droaderien e voe montet war garbedoù a bep seurt : kirri Jeep, halftracks, kamionoù GMC CCKV, tankoù M3 Stuart, M3 Grant/Lee, M4 Sherman, M24 Chaffee hag M26 Pershing FOSS Christopher F., Chars de la 2e Guerre Mondiale, PML Éditions, 1994, pp. 120-138.

Goude ar brezel e voe savet stummoù all, kambret tamm-ha-tamm e 7,62 × 51 mm evit kordañ gant standardoù nevez AFNA. Implijet e voe an M1919 war tachennoù-emgann brezelioù Korea ha Viêt Nam dreist-holl. Ar vindrailherez M60 a gemeras tamm-ha-tamm he flas e arme ar Stadoù-Unanet adalek deroù ar bloavezhioù 1960. Implijet e vez gant armeoù 'zo er bed hiziv-an-deiz c'hoazh.

 Daveennoù 

Rummad:Mindrailherezioù
Rummad:Armoù SUA
Rummad:Armoù an Eil Brezel-bed
Rummad:Armoù Brezel Vietnam
Rummad:Armoù Brezel Korea